Puigverd de Lleida

Puigverd de Lleida és un municipi de la comarca del Segrià. Antigament va ser una torre de vigilància sarraïna. Durant la conquesta del cristianisme el noble Pere de Puigverd va col·laborar en conquesta i a canvi li van ser dades les terres on actualment hi ha Puigverd de Lleida.

El terme municipal acull el pas de diferents infraestructures i vies de comunicació. Al nord, les vies del tren d'alta velocitat i línies R-13 i R-14 del FFCC. Pel mateix poble i centre del terme municipal hi transcorre la carretera L-702 i al sud hi passa l'autopista AP-2. També circulen dins el terme el Canal auxiliar d'Urgell, el Rec de la Femosa i la séquia dels Masos.

A l'oest i gairebé a tocar del poble hi ha les zones residencials de les Arenetes i el Saladar, que arriben fins al límit del terme d'Artesa de Lleida, on viuen, actualment, unes 300 persones i constitueixen amb el nucli principal una única entitat de població.

Geografia 
 Llista de topònims de Puigverd de Lleida (orografia: muntanyes, serres, collades, indrets…; hidrografia: rius, fonts...; edificis: cases, masies, esglésies, etc.).

Demografia

Política i Govern municipal

Eleccions Municipals de 2015 al municipi de Puigverd de Lleida 

* CiU (Josep Solsona i Batlle) i MES (Benjamí Bosch i Torres) tenen vigent un pacte de govern, en el qual es divideixen la legislatura local en dues parts. La primera, Benjamí Torres (MES) ocuparà l'alcaldia fins al 2017, on li passarà el relleu a Josep Solsona (CiU), on aquest serà el batlle de Puigverd de Lleida fins al 2019, data de les següents eleccions.

Eleccions Municipals de 2019 al municipi de Puigverd de Lleida 
Font: Ministerio del Interior 

 Acord de govern entre Tots Fem Puigverd i Alternativa x Puigverd. L'alcaldia l'ocuparà Tots Fem Puigverd durant els 3 primers anys i Alternativa x Puigverd l'ostentarà el darrer any de legislatura.

Llista de batlles de la vila de Puigverd de Lleida

Resultats de les eleccions al Parlament de Catalunya de 2015 a Puigverd de Lleida

Festes 
Actes Culturals: 23 d'abril, diada de Sant Jordi, la població treu en processó el Sant que és el patró de la població, el cap de setmana més proper a la diada de Sant Jordi, la població es vesteix d'història medieval fent actes durant tot el dia, balls, tir amb arc, lluites d'espases, mercat medieval i a la nit es representa la Llegenda de Sant Jordi, el Drac i la Princesa amb actors amateurs de la població.
Un espectacle a l'aire lliure amb més de 300 actors on la màgia i la fantasia són els principals ingredients.

Carnestoltes és una altra festa celebrada a la població de Puigverd on es realitza una cercavila amb les comparses i en acabat comença el ball a la Llar Social. A la mitja part del ball hi ha entrepans per agafar forces i continuar la gresca.

Les Cassoles és un esdeveniment simbòlic del poble. Es duu a terme l'1 de maig, el Dia del Treballador. Més de 1100 persones es reuneixen a les piscines on es cuina i es menja la tradicional cassola de tros. És una gran festa de germanor on s'uneixen totes les colles juntament amb els seus convidats d'altres municipis.

Durant l'últim cap de setmana de juliol té lloc la Festa Major del municipi on durant el dia tenen lloc diverses activitats i cada nit hi ha esdeveniments per gent gran i jovent. Tots els actes musicals i espectacles tenen lloc a la pista de la zona esportiva.

Referències

Enllaços externs 

 Pàgina web de l'Ajuntament
 Informació de la Generalitat de Catalunya
 Informació de l'Institut d'Estadística de Catalunya